EkBass/fiwiki-20250220-pages-articles huggingface dataset:
Spina bifida occulta

Spina bifida occulta on lievä synnynnäinen epämuodostuma, joka kuuluu spina bifida -tyypin neuraaliputken sulkeutumishäiriöihin. Se on spina bifida -tyypin vammoista lievin ja yleisin. 1980-luvun puolivälissä tehdyn tutkimuksen perusteella on arvioitu, että noin 22-23 prosentilla ihmisistä on spina bifida occulta. Toisaalta on myös havaittu, että vamma on yleinen lapsilla ja vähenee iän myötä. Spina bifida occultaa ei välttämättä havaita heti syntymän jälkeen. Vamman tunnistaa ulkoisesti yleensä epänormaalista karvoituksesta tai patista, joka ilmenee vauvan selässä suunnilleen neuraaliputken vaurion kohdalla. Vamma syntyy yleensä aivan selkärangan alaosaan. Spina bidifa occultaa ei välttämättä kuitenkaan havaita ennen kuin aikuisiällä muihin selkävaivoihin liittyvien röntgentutkimusten yhteydessä. Vammasta ei yleensä aiheudu henkilölle minkäänlaisia oireita, ja siksi tapausten tarkkaa määrää ei tiedetä. Noin kahdella prosentilla spina bifida occultaa sairastavista henkilöistä arvellaan olevan oireita. Oireellista spina bifida occultaa kutsutaan nimellä occult spinal dysraphism. Oireina voi olla esimerkiksi jalkojen heikkous tai tunnottomuus ja selkäkivut. Spina bifida occultaa vaikeampia neuraaliputken alaosan sulkeutumishäiriöitä ovat harvinainen meningoseele ja melko yleinen meningomyeloseele, joka on spina bifida -tyypin vammoista eniten hoitoa vaativa. ==Lähteet== Luokka:Synnynnäiset epämuodostumat
Charles Ahnger

Charles Emile Ahnger (['aŋŋer']; 13. huhtikuuta 1844 Iisalmi - 30\. lokakuuta 1910 Haapajärvi) oli suomalainen kruununvouti ja kirjailija. Ahngerin vanhemmat olivat kihlakunnantuomari Erik Adolf Ahnger ja Ulrika Margareta von Fieandt. Hän pääsi ylioppilaaksi Kuopion Lyseosta 1865 ja hän suoritti kameraalitutkinnon sekä tuomarintutkinnon 1871. Ahnger oli hovioikeuden auskultanttina 1872 ja hän toimi nimismiehenä Muhoksella vuodesta 1872 sekä kruununvoutina Lappmarkissa vuodesta 1876 ja Haapajärvellä vuodesta 1892. == Teoksia == * Om gränsespärrningen mot Norge 1-2. Helsingfors 1886 * Erämaassa : kertomuksia Suomen Lapista. Oulu 1888 == Lähteet == * Suomen kirjailijat tietokanta * Pohjoissavolaisen kaunokirjallisuuden bibliografia - Charles Ahnger * Iisalmelaisia kirjailijoita: Charles Ahnger Luokka:Suomalaiset kirjailijat Luokka:Vuonna 1844 syntyneet Luokka:Vuonna 1910 kuolleet
M/S Makhachkala-1

M/S Makhachkala-1 () on venäläisen JSC Maritime Investment & Developmentin omistama junalautta. Alus on rakennettu vuonna 2005 Uljanik Shipyardin telakalla Pulan kaupungissa Kroatiassa. Laivan bruttovetoisuus on 9 780 GT ja kuollut paino 5 991 tonnia. Makhachkala-1 on rekisteröity Venäjän lipun alle ja sen kotisatama on Mahatškala. Nykyisin virolainen Baltic Scandinavian Lines liikennöi aluksella reitillä Paldiski–Kapellskär. Makhachkala-1:n sisaraluksia ovat M/S Makhachkala-2, M/S Makhachkala-3 ja M/S Makhachkala-4. == Käyttöhistoria == 15\. kesäkuuta 2004 aluksen köli laskettiin kroatialaisella Uljanik Shipyardin telakalla. Kesäkuussa 2005 alus luovutettiin venäläisen JSC Maritime Investment & Developmentin omistukseen, joka rekisteröi aluksen Venäjän lipun alle nimellä Makhachkala-1. Kotisatamaksi tuli Kaspianmeren rannalla, Dagestanissa sijaitseva Mahatškala. Luovutuksen jälkeen alus aloitti liikennöinnin Kaspianmerellä. Kesäkuussa 2008 alus aikarahdattiin eli vuokrattiin virolaisen Baltic Scandinavian Linesin Paldiskin ja Kapellskärin väliseen liikenteeseen. == Lähteet == == Aiheesta muualla == * *Aluksesta Baltic Scandinavian Linesin sivuilla Makhachkala-1
Thomas Abratis

Thomas Abratis (s. 6. toukokuuta 1967) on Itä-Saksaa edustanut saksalainen entinen yhdistetyn hiihtäjä. Hänen aktiiviuransa kesti vuodesta 1987 vuoteen 1997. Abratis oli mukana Itä-Saksan pronssia voittaneessa joukkueessa Lahden MM-kisoissa 1989. Luokka:Itäsaksalaiset yhdistetyn hiihtäjät Luokka:Vuonna 1967 syntyneet Luokka:Elävät henkilöt
Lars Bergendahl

Lars Bergendahl (1909–1997) oli norjalainen maastohiihtäjä, moninkertainen MM- mitalisti. Bergendahl voitti maailmanmestaruuskilpailuissa yhteensä viisi mitalia: Hän saavutti Chamonix'ssa 1937 kaksi mestaruutta: 18 kilometrillä ja viestikilpailussa. Kultaa hän voitti myös 50 kilometriltä kahta vuotta myöhemmin Zakopanessa. Lahdessa 1938 hän sai hopeaa viestistä ja pronssia 50 kilometriltä. Lisäksi hän sijoittui MM-kisoissa viidenneksi 50 kilometrillä vuonna 1937 ja 18 kilometrillä vuonna 1939.Arponen, ym., s. 131 Bergendahl voitti Holmenkollenin kisoissa 50 kilometrin kilpailun vuonna 1940. Toisen sijan hän sai pikamatkalla vuosina 1932, 1933 ja 1940 sekä 50 kilometrillä vuosina 1934 ja 1939. == Hiihtotyyli == Bergendahlin ollessa kunnossa hän oli hyvin vaikeasti voitettavissa. Hänen heikkoutensa oli se, että omien voimien arviointi ja vauhdinjako sekä kunnon ajoittaminen ylipäätään tuottivat hänelle usein vaikeuksia. == Yksityiselämä == Lars Bergendahl oli ammatiltaan maanviljelijä. Hänen setänsä Lauritz Bergendahl oli myös kuuluisa hiihtäjä. == Lähteet == * === Viitteet === Luokka:Norjalaiset maastohiihtäjät Luokka:Vuonna 1909 syntyneet Luokka:Vuonna 1997 kuolleet
Jalkapallon Afrikan-mestaruuskilpailut 1976

Jalkapallon Afrikan-mestaruuskilpailut 1976 olivat 10. Afrikan- mestaruuskilpailut. Kilpailut järjesti jo kolmannen kerran Etiopia. Kisat erosivat edellisistä pelijärjestelmältään. Nyt kahdeksan joukkuetta oli jaettu kahteen neljän joukkueen lohkoon, joiden kaksi parasta selviytyivät finaalilohkoon. Siellä joukkueet kohtasivat muut lohkojoukkueet kerran, ja eniten pisteitä kerännyt joukkue kruunattiin vuoden 1976 Afrikan-mestariksi. Joukkueiden pisteet nollattiin ennen finaalia. Kilpailut voitti Marokko, jolle mestaruus oli historian ensimmäinen. Toiseksi selviytyi Guinea, ja pronssia saavutti Nigeria. Kaikille mitalimaille mitali oli historian ensimmäinen. == Joukkueet == (isäntämaa) (hallitseva mestari) == A-Lohko == 29.2 2-0 29.2 1-1 3.3 2-1 3.3 2-1 5.3 2-1 5.3 1-1 == B-Lohko == 1.3 4-2 1.3 2-2 4.3 1-0 4.3 1-0 6.3 3-1 6.3 1-1 == Finaalilohko == 9.3 1-1 9.3 2-1 11.3 2-1 11.3 4-2 14.3 3-2 14.3 1-1 == Paras maalintekijä == 4 maalia * N'Jo Léa 3 maalia * Ahmed Faras * Baba Otu Mohammed * Gagarine 2 maalia * Moustafa Abdou * Taha Basri * Sheferaw * Chèrif * Zahraoui * Haruna Ilerika * Muda Lawal * Sam Ojebode * Thompson Usiyen == Kunniataulukko == Mitalit × Joukkue 1 (1. mestaruus) 2 3 4 5 6 7 Vuoden 1976 Afrikan-mestaruuskilpailuiden voittaja: MAROKKO Ensimmäinen mestaruus Luokka:Jalkapallon Afrikan-mestaruuskilpailut Afrikan- mestaruuskilpailut Luokka:Etiopian urheilutapahtumat Afrikan- mestaruuskilpailut 1976 Luokka:Addis Abeba
Baltic Scandinavian Lines

AS Baltic Scandinavian Lines oli virolainen varustamo, joka vuodesta 2005 lähtien liikennöi säännöllisesti ro-ro-alus M/S Via Marella Viron Paldiskin ja Ruotsin Kapellskärin välillä. Lähtöjä molemmista satamista oli yksi päivässä. Via Mare pystyi kuljettamaan 47 perävaunua ja 104 matkustajaa. Lokakuussa 2008 varustamo aloitti säännöllisen liikenteen Suomen Kaskisten ja Ruotsin Härnösandin välillä ro-ro-alus M/S Gutella. Baltic Scandinavian Linesin aloitettua liikennöinti 1. syyskuuta 2005, liikennöi Via Mare reitillä Paldiski–Västervik / Paldiski–Kapellskär. 21. marraskuuta Västervik jäi pois reitistä. Kesäkuussa 2008 junalautta M/S Makhachkala-1 korvasi Via Maren sen remontin vuoksi. Vuonna 2011 BSL:n kaikki liikenne siirtyi DFDS:n liikennöitäväksi. == Laivasto == *M/S Via Mare – (2005–2011) *M/S Gute – (2007, 2008–2011) *M/S Vironia – (2007) *M/S Makhachkala-1 – (2008–2011) *M/S Patria Seaways - (2011-) == Lähteet == == Aiheesta muualla == *Yrityksen kotisivut Luokka:Laivayhtiöt Luokka:Virolaiset yritykset
Igor Nikulin

Igor Jurjevitš Nikulin (; 14. elokuuta 1960 Moskova, Venäjän SFNT, Neuvostoliitto – 7. marraskuuta 2021Скончался известный метатель молота Игорь Никулин ) oli venäläinen yleisurheilija ja olympiamitalisti, joka kilpaili moukarinheitossa. Nikulin ehti edustaa urallaan sekä Neuvostoliittoa, IVYä että Venäjää. Hän voitti yhden olympiamitalin, pronssia Barcelonan olympialaisista 1992. EM-kilpailuissa hän saavutti hopeaa Ateenassa 1982 ja pronssia Stuttgartissa 1986 ja Splitissä 1990. ==Lähteet== * * ===Viitteet=== Luokka:Neuvostoliittolaiset moukarinheittäjät Luokka:Venäläiset moukarinheittäjät Luokka:Venäläiset olympiamitalistit Luokka:Vuonna 1960 syntyneet Luokka:Vuonna 2021 kuolleet
Aivotyrä

Aivotyrä eli enkefaloseele, encephalocele tai aivojen pullistuma on epämuodostuma, jossa aivokudos tai aivokalvot pullistuvat aivokopasta kallon luuston kehityksen vaurioiduttua. Tavallisin on okkipitaalinen enkefaloseele eli takaraivonpuoleinen aivotyrä. Aivotyrää peittää usein iho. Aivotyrä johtuu hermostoputken sulkeutumishäiriöstä raskauden varhaisessa vaiheessa, noin 3. – 4. raskausviikon aikana. Enkefaloseele voi olla yksittäin esiintyvä epämuodostuma, jonka taustalla on erilaisia tekijöitä, mutta se voi myös liittyä laajempaan epämuodostumaoireyhtymään tai sen ohella voi olla useita muita epämuodostumia. Aivotyrä voi liittyä esimerkiksi Joubertin oireyhtymään. Enkefaloseeleen liittyy henkisen ja liikunnallisen kehityksen häiriöitä, jotka kuitenkin ovat vaikeudeltaan eriasteisia riippuen aivotyrän koosta ja muista ongelmista. Aivotyrä todetaan yleensä jo raskauden aikana äidin veren AFP- pitoisuuden noususta tai ultraäänikuvauksella, jolloin synnytykseen voidaan valmistautua valitsemalla sopiva synnytyspaikka ja synnytystapa. Sikiökaudella havaittuja enkefaloseeleja on Suomessa vuosina 1993–2009 ollut yhteensä noin 200 lapsella. Esiintyvyys on noin 2 /10 000 syntynyttä lasta. Samalla aikavälillä naisista, jotka kuulivat tulevansa saamaan enkefaloseele lapsen, 75 prosenttia päätti valita raskaudenkeskeytyksen. Aivotyrän korjaaminen leikkauksella vastasyntyneellä on usein mahdollinen. Jos pullistuma on laaja ja siihen liittyy ehkä muitakin rakennepoikkeavuuksia, seurauksena voi olla kuolema. Kuolemantapaukset ovat kuitenkin suhteellisen harvinaisia, esimerkiksi vuonna 2006 niitä oli Suomessa vain yksiFinohta pdf , sillä laajojakin pullistumia voidaan korjata.NIH Aivotyrät luokitellaan niiden sijainnin mukaan seuraavasti: *Q01.0 Frontaalinen enkefaloseele (otsanpuoleinen aivotyrä) *Q01.1 Nasofrontaalinen enkefaloseele (nenän ja otsan puoleinen aivotyrä) *Q01.2 Okkipitaalinen enkefaloseele (takaraivonpuoleinen aivotyrä) *Q01.8 Muualla sijaitseva määritetty enkefaloseele *Q01.9 Määrittämätön enkefaloseele ==Lähteet== ==Aiheesta muualla== *NIH Luokka:Synnynnäiset epämuodostumat Luokka:Vammaisuus Luokka:Kirurgia
I armeijakunta

I armeijakunta voi tarkoittaa useaa erimaalaista sotatoimiyhtymää eri aikoina. Britannia: * brittiläinen I armeijakunta Neuvostoliitto: * talvisodan I armeijakunta. * I kaartin mekanisoitu armeijakunta toisessa maailmansodassa vuodesta 1942 eteenpäin. puolalaisia: * I puolalainen armeijakunta ensimmäisessä maailmansodassa itärintamalla * I puolalainen armeijakunta ensimmäisessä maailmansodassa länsirintamalla ja Puolan–Neuvostoliiton sodassa * I puolalainen armeijakunta – Neuvostoliiton armeijaan kuulunut puolalainen yhtymä toisessa maailmansodassa. * I puolalainen armeijakunta – Länsiliittoutuneiden armeijaan kuulunut puolalainen yhtymä toisessa maailmansodassa. Ranska: * I armeijakunta Napoleonin sodissa * I armeijakunta ensimmäisessä maailmansodassa * kaksi erillistä I armeijakuntaa toisessa maailmansodassa Saksa: * I armeijakunta ensimmäisessä maailmansodassa * I armeijakunta toisessa maailmansodassa * I SS-panssariarmeijakunta toisessa maailmansodassa Suomi: * talvisodan I armeijakunta. * jatkosodan I armeijakunta. Yhdysvallat: * I armeijakunta ensimmäisessä maailmansodassa * I armeijakunta toisessa maailmansodassa * I panssariarmeijakunta toisessa maailmansodassa * I armeijakunta – kolme erillistä I armeijakuntaa pohjoisvaltioiden joukoissa Yhdysvaltain sisällissodassa * I armeijakunta – etelävaltioiden I armeijakunta Yhdysvaltain sisällissodassa
IV armeijakunta

IV armeijakunta voi tarkoittaa useaa erimaalaista sotatoimiyhtymää eri aikoina. Suomalaisia: * talvisodan IV armeijakunta. * Välirauhan ajan IV armeijakunta, josta muodostettiin jatkosodan II armeijakunta * jatkosodan IV armeijakunta.
Léon Dupont

Léon Dupont (18. toukokuuta 1881 – 6. lokakuuta 1956) oli belgialainen yleisurheilija ja olympiamitalisti, joka kilpaili vauhdittomassa korkeushypyssä. Hän voitti yhden olympiamitalin, hopeaa Ateenan olympialaisista 1906 tuloksella 140. ==Lähteet== Luokka:Belgialaiset korkeushyppääjät Luokka:Belgialaiset olympiamitalistit Luokka:Vuonna 1881 syntyneet Luokka:Vuonna 1956 kuolleet
Venäjän Shakkiliitto

Venäjän Shakkiliitto () vastaa shakkitapahtumista Venäjällä. Se myös edustaa Venäjää FIDE:ssä. Venäjän shakkiliitto järjestää shakin venäjänmestaruuskilpailut vuosittain. ==Katso myös== *Luettelo shakkiliitoista ==Aiheesta muualla== *Venäjän shakkiliitto *Venäjän shakkiliitto Luokka:Shakkiliitot Liitto
Fernand Gonder

Fernand Gonder (12. kesäkuuta 1883 Rochefort, Charente-Maritime, Ranska – 10. maaliskuuta 1969) oli ranskalainen seiväshyppääjä. Hän voitti olympiakultaa Ateenan välikisoissa 1906 tuloksella 350. Maansa mestaruuden hän voitti vuosina 1904, 1905, 1913 ja 1914. ==Lähteet== * ===Viitteet=== Luokka:Ranskalaiset seiväshyppääjät Luokka:Ranskalaiset olympiavoittajat Luokka:Vuonna 1883 syntyneet Luokka:Vuonna 1969 kuolleet
Luettelo shakkiliitoista

Tämä on luettelo kansallisista ja kansainvälisistä shakkiliitoista. ==Monikansalliset liitot== *Maailman Shakkiliitto (FIDE) *Euroopan Shakkiliitto (ECU) *Pohjoismaiden Shakkiliitto (NCF) *Kansainvälinen kirjeshakkiliitto (ICCF) == Suomalaiset liitot == * Suomen Shakkiliitto (SSL) * Helsingin Shakkiliitto (HSL) * Suomen Tehtäväniekat * Suomen Kirjeshakkiliitto * Suomen Teleshakkiliitto * Shakki-Propaganda-Schack (SPS) ==Ulkomaiset liitot== *Arabiemiraattien Shakkiliitto (UAECF) *Albanian Shakkiliitto (FSS) *Andorran Shakkiliitto (FEVA) *Argentiinan Shakkiliitto (FADA) *Armenian Shakkiliitto (ACF) *Australian Shakkiliitto (ACF) *Bangladeshin Shakkiliitto (BDCF) *Barbadosin Shakkiliitto (BCF) *Belgian Shakkiliitto (FEFB) *Bermudan Shakkiliitto (BCA) *Bolivian Shakki (BCF) *Bosnian Shakki *Brasilian Shakkiliitto (CBX) *Brasilian Shakkiliitto (FBX) *Brunein Shakkiliitto (BCF) *Chilen Shakki *Costa Rican Shakkiliitto (RACSA) *Eestin Shakkiliitto (EML) *Espanjan Shakkiliitto (FEDA) *Etelä-Afrikan Shakkiliitto (CHESSA) *Filippiinien Shakkiliitto (NCFP) *Flaamin Shakkiliitto (VSF) *Färsaarten Shakkiliitto (FCF) *Hollannin Shakkiliitto (KNSB) *Hondurasin Shakkiliitto (FENAH) *Iranin Shakkiliitto (CFIRI) *Irlannin Shakkiliitto (ICU) *Islannin Shakkiliitto (ICF) *Ison-Britannian Shakkiliitto (BCF) *Italian Shakkiliitto (FSI) *Itävallan Shakkiliitto (ÖSB) *Jamaikan Shakkiliitto (JCF) *Jugoslavian Shakki (BCF) *Jugoslavian Shakkiliitto (YCF) *Kanadan Shakkiliitto (CFC) *Katalonian Shakkiliitto (FCDE) *Kreikan Shakki *Kreikan Shakkiliitto (GCF) *Kroatian Shakkiliitto (HSS) *Libanonin Shakkiliitto (LCF) *Liechtensteinin Shakkiliitto *Liettuan shakkiliitto (LCF) *Macaon Shakkiliitto (GXM) *Maltan Shakkiliitto (MCA) *Meksikon Shakkiliitto (FENAMAC) *Monacon Shakkiliitto (FME) *Montenegron Shakki *Norjan Shakkiliitto (NSF) *Pakistanin Shakki *Panaman Shakkiliitto (FENAP) *Paraguayn Shakkiliitto (FEPARAJ) *Perun Shakkiliitto (FPA) *Portugalin Shakkiliitto (FPX) *Puerto Ricon Shakkiliitto (FAP) *Puolan Shakkiliitto (PZS) *Ranskan Shakkiliitto (FFE) *Ruotsin Shakkiliitto (SSF) *Quebecin Shakkiliitto (FQE) *Saksan Shakkiliitto (DSB) *Salvadorin Shakkiliitto *Singaporen Shakkiliitto (SCF) *Skotlannin Shakki *Slovakian Shakkiliitto (SSZ) *Slovenian Shakkiliitto (SZS) *Sveitsin Shakkiliitto (SSB) *Tanskan Shakkiliitto (DSU) *Thaimaan Shakki *Tšekin Shakkiliitto (SSCR) *Trinidad & Tobagon Shakkiliitto (T&TCA;) *Turkin Shakkiliitto (TSF) *Ukrainan Shakki *Ukrainan Shakkiliitto (UCF) *Unkarin Shakkiliitto(MSSZ) *Uruguayn Shakkiliitto (FUA) *USA:n Shakkiliitto (USCF) *Uuden Seelannin Shakkiliitto (NZCF) *Walesin Shakkiliitto (WCU) *Venäjän Shakkiliitto *Vietnamin Shakki ==Lähteet== *Shakki.net Luokka:Shakkiliitot Liitoista
Tayshaun Prince

Tayshaun Prince (s. 28. helmikuuta 1980 Compton, Kalifornia) on yhdysvaltalainen kilpauransa päättänyt koripalloilija. Hän voitti pitkään edustamassaan Detroit Pistonsissa NBA:n mestaruuden vuonna 2004. Prince valittiin neljästi NBA:n puolustustähdistön kakkosviisikkoon. Yhdysvaltain maajoukkueessa Prince voitti olympiakultaa Pekingissä 2008 ja Amerikan mestaruuden vuonna 2007. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1980 syntyneet Luokka:Elävät henkilöt
Émilie Simon

Émilie Simon (s. 17. heinäkuuta 1978 Montpellier, Ranska) on ranskalainen elektronisen musiikin laulaja ja säveltäjä. == Diskografia == === Studioalbumit === * * * * * === Muut albumit === * * * == Aiheesta muualla == * AllMusic: Émilie Simon Luokka:Ranskalaiset elektronisen musiikin artistit Luokka:Vuonna 1978 syntyneet Luokka:Elävät henkilöt
Fleim

Fleim oli Kustannus-Osakeyhtiö Kotimaan julkaisema nuorisomedia, joka koostui verkkopalvelusta sekä kerran vuodessa ilmestyvästä lehdestä. Fleim perustettiin vuonna 2006 ja sen kohderyhmänä olivat rippikoululaiset sekä Suomen evankelis-luterilaisen kirkon nuorisotyössä mukana olevat nuoret sekä heidän kanssaan työskentelevät seurakuntien työntekijät. Vuoden 2009 syyskuussa Fleimistä tuli yhteistyösopimuksella kirkon virallinen rippikoulu- ja nuorisotyön verkkopalvelu. Verkkopalvelu jakautui verkkolehteen, -yhteisöön sekä lisäpalveluihin. Verkkolehti käsitteli kristilliseen nuorisokulttuuriin, elämänkatsomuksellisiin asioihin sekä populaarikulttuuriin liittyviä asioita kansankirkollisesta viitekehyksestä. Verkkoyhteisö koostui rekisteröityneiden käyttäjien kiinnostusryhmistä, blogeista, kuvista ja kommenteista. Lisäpalveluissa tarjottiin verkkohartautta, videoita sekä rippikoulun ulkoläksyjen opetteluun tarkoitettua peliä. Kustannus-Osakeyhtiö Kotimaa ilmoitti Fleimin lopettamisesta 18. joulukuuta 2013. Fleimin sivut suljettiin 1. tammikuuta 2014. == Katso myös == * Kotimaa * Kirkko ja kaupunki * Askel == Lähteet == * Kotimaa-Yhtiöt: Fleim on nuorten oma media * Fleim.fi - Hengessä mukana === Viitteet === ==Aiheesta muualla== *Fleim ei näytä lempiasentoja - HS.fi *Rakkaus, ulkonäkö ja kuuluisuudet kiinnostavat nuoria - HS.fi *Pimp my Bible Luokka:Verkkojulkaisut Luokka:Suomalaiset nuortenlehdet Luokka:Ilmestymästä lakanneet suomalaiset kristilliset aikakauslehdet Luokka:Suomalaiset verkkosivustot
Joroisten seutukunta

Joroisten seutukunta oli Etelä-Savossa sijainnut Suomen seutukunta. Siihen kuuluivat seuraavat kunnat: * Heinävesi (kunta) * Joroinen (kunta) * Kangaslampi (kunta) Seutukunta lakkautettiin vuonna 2001 ja Joroinen ja Kangaslampi siirtyivät Juvan seutukuntaan ja Heinävesi Savonlinnan seutukuntaan. Kangaslampi lakkautettiin vuonna 2005 sen yhdistyessä Varkauden kanssa, joka kuuluu Varkauden seutukuntaan ja Pohjois-Savon maakuntaan. Luokka:Etelä-Savon maakunnan seutukunnat Luokka:Suomen entiset seutukunnat
Lakeuden seutukunta

Lakeuden seutukunta oli Pohjois-Pohjanmaalla sijainnut Suomen seutukunta. Siihen kuuluivat seuraavat kunnat: * Liminka (kunta) * Lumijoki (kunta) * Rantsila (kunta) * Temmes (kunta) * Tyrnävä (kunta) Seutukunta lakkautettiin vuonna 2001, ja Lumijoki, Liminka ja Tyrnävä, johon Temmes samalla liitettiin, siirtyivät Oulun seutukuntaan ja Rantsila Siikalatvan seutukuntaan. Luokka:Pohjois-Pohjanmaan maakunnan seutukunnat Luokka:Suomen entiset seutukunnat
Walter Ahlström

Antti Walter Ahlström (22. toukokuuta 1875 Noormarkku – 18. joulukuuta 1931 Noormarkku) oli suomalainen vuorineuvos, joka toimi A. Ahlström Osakeyhtiön pääjohtajana ja hallituksen puheenjohtajana vuodesta 1907. Walter Ahlström avioitui norjalaissukuisen Hildur Johanna (Lilli) Nevanderin (1877–1939) kanssa. Heillä oli neljä lasta; Antti, Erik ”Erkki” Harry Johan, Irma Hildegard, sekä Maire (Gullichsen-Nyströmer). ==Ura== Walter Ahlström oli kauppaneuvos Antti Ahlströmin ja hänen vaimonsa Eva o.s. Holmströmin poika, joka nousi A. Ahlström -yhtiön hallintoneuvostoon vuonna 1896 Antti Ahlströmin kuoltua. Perheyrityksestä muodostettiin vuonna 1907 A. Ahlström Osakeyhtiö, jonka kotipaikaksi tuli Noormarkku. Ahlströmistä tuli sekä pääjohtaja että hallituksen puheenjohtaja. Aluksi kaikki osakkeet olivat Eva Ahlströmin nimissä, mutta hän jakoi ne myöhemmin kuudelle lapselleen. Walter Ahlströmin kaudella yhtiö muuttui sahateollisuuden harjoittajasta kemiallista ja mekaanista metsäteollisuutta, konepajoja ja lasitehtaita sisältäväksi monialayritykseksi. Vuorineuvoksen arvon Walter Ahlström sai vuonna 1925. Walter Ahlström oli erittäin kiinnostunut tekniikasta. Tätä osoittaa muun muassa hänen 50-vuotispäivänään 1925 tekemänsä runsaskätinen lahjoitus Walter Ahlström -säätiöön, joka oli perustettu insinöörien kouluttamiseksi Suomen teollisuuteen. Säätiö on nykyään yksi Millennium-palkintosäätiön jäsenorganisaatioista. Walter Ahlströmin tytär oli Maire Gullichsen, joka tunnetaan yhtenä Suomen kaikkien aikojen merkittävimmistä mesenaateista. Ahlström Osakeyhtiö rakennutti vuorineuvos Walter Ahlströmiä varten juniin liitettävän salonkivaunun, koska tämän täytyi matkustella paljon yhtymän hajalleen sijainneiden teollisuuslaitosten vuoksi. Vuonna 1927 valmistuneeseen Suomessa ainutlaatuiseen salonkivaunuun kuului salonki, kaksi makuukabinettia, neljä I luokan makuuhyttiä, palvelijainhuone ja keittiö.Salonkivaunu. Suomen Kuvalehti 3.12.1927, nro 49, s. 32. (Kansalliskirjaston digitaaliset aineistot.) Vuonna 1923 Ahlströmin Varkauden konepajan telakalta valmistui Walter Ahlströmille moottorialus Standard, jonka suunnitteli insinööri Joh. Carlström. Teräsrunkoisen kaksikerroksisen laivan pituus oli 21,95 metriä, leveys 4,0 metriä ja syväys 1,4 metriä. Laivalla oli 150 hevosvoiman kuusisylinterinen moottori ja sen kulkunopeus oli 12 solmua.Suomalaisen työn mestarinäyte: Moottorialus „Standard“. Suomen Kuvalehti 22.9.1923, nro 38, s. 10. (Kansalliskirjaston digitaaliset aineistot.) == Katso myös == * Ahlström (suku) == Lähteet == == Kirjallisuutta == * ==Aiheesta muualla== * Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Vuorineuvokset Luokka:Vuonna 1875 syntyneet Luokka:Vuonna 1931 kuolleet
Soul of a New Machine

Soul of a New Machine on yhdysvaltalaisen death metal/industrial metal-yhtye Fear Factoryn ensimmäinen studioalbumi, ellei vuoden 1991 aluksi julkaisematonta Concrete-demoalbumia lasketa. Se julkaistiin elokuun 25. päivänä vuonna 1992. == Albumin tiedot == Fear Factoryn kitaristi Dino Cazaresin mukaan albumi on konseptialbumi, joka liittyy ihmisen luomukseen, koneeseen, joka voisi olla joko teknologinen tai valtiollinen. Myös yhtyeen entinen basisti Christian Olde Wolbers on sanonut albumin olevan konseptialbumi. Albumin äänimaailma on erilainen verrattuna yhtyeen myöhempiin albumeihin, koska siinä on vaikutteita Godfleshiltä ja Napalm Deathilta. Tämän takia albumilla on enemmän death metal-ja grindcore-vaikutteinen äänimaailma. Monien mielestä Soul of a New Machine oli vallankumouksellinen, koska se yhdisteli death metalille tuttua murinaa ja puhdasta laulua. Siinä missä Fear Factoryn myöhemmät albumit ovat käsitelleet enimmäkseen ihmisen ja koneen vastakkainasettelua, Soul of a New Machine sisältää moninaisempia teemoja. Kappale "Martyr" käsittelee laulaja Burton C. Bellin kyllästymistä elämäntyyliinsä, "Leechmaster" ja "Manipulation" kertovat ihmissuhteeseen liittyvistä ongelmista, "Scapegoat" taas siitä, kuinka Cazaresia oli kerran oikeudessa syytetty väärin; "Crisis" on sodanvastainen kappale, "Crash Test" käsittelee eläinkokeita ja "Suffer Age" kertoo sarjamurhaaja John Wayne Gacysta. Albumilla on satunnaisia sampleja elokuvista Full Metal Jacket, Blade Runner ja Ilmestyskirja. Nyt. Albumi remasteroitiin ja julkaistiin uudelleen 5. lokakuuta 2004 digipak-versiona, pakattuna yhteen remasteroidun Fear is the Mindkiller-EP:n kanssa. Soul of a New Machine on Fear Factoryn ainoa studioalbumi, jolla ei ole kappaletta levyn nimellä ja joka on nimetty lauseen mukaan. == Vastaanotto == AllMusicin Jason Birchmeier antoi albumille kolme tähteä viidestä, sanoen "Fear Factory oli melko lailla aikaansa edellä vuonna 1992". Hän piti albumissa huomionarvoisena moninaisuutta: "Soul of a New Machine oli niin mullistava, koska se yhdisteli parhaita puolia metallin eri tyylilajeista", mistä syntyi "uniikki soundi". == Kappaleet == Kaikki kappaleet sanoittanut Burton C. Bell ellei toisin mainittu, kaikki kappaleet säveltänyt Dino Cazares ja Raymond Herrera. # # # # # # # # # # # # # # # # # == Kokoonpano == * Burton C. Bell – laulu * Dino Cazares – kitara, bassokitara, sovitukset, miksaus * Raymond Herrera – rummut ;Muut * Colin Richardson – tuottaja, miksaus * Otis – samplet * Steve Harris – suunnittelu, miksaus * Bradley Cook – avustava suunnittelija * Rober Fayer – avustava suunnittelija * Eddy Schreyer – masterointi * Satok Lrak – tietokonegrafiikat, taiteellinen johtaja * Joe Lance – valokuvat * Lora Porter – johtava tuottaja == Lähteet == == Aiheesta muualla == * * Luokka:Fear Factoryn albumit Luokka:Vuoden 1992 esikoisalbumit Luokka:Konseptialbumit
Kaakkois-Satakunnan seutukunta

Kaakkois-Satakunnan seutukunta oli Satakunnassa sijainnut Suomen seutukunta. Siihen kuuluivat seuraavat kunnat: * Huittinen (kaupunki) * Kokemäki (kaupunki) * Köyliö (kunta) * Punkalaidun (kunta) * Säkylä (kunta) * Vampula (kunta) Seutukunta lakkautettiin vuonna 2004 ja Köyliö ja Säkylä siirtyivät Rauman seutukuntaan ja Huittinen, Kokemäki, Vampula ja Punkalaidun Porin seutukuntaan. Punkalaidun siirtyi vuonna 2005 Pirkanmaan maakuntaan ja Lounais-Pirkanmaan seutukuntaan. == Lähteet == Luokka:Satakunnan maakunnan seutukunnat Luokka:Suomen entiset seutukunnat
Saarijärven seutukunta

Saarijärven seutukunta oli Keski-Suomessa sijainnut seutukunta. Siihen kuuluivat seuraavat kunnat: == Kunnat == Vaakuna Kunta align=left Kannonkoski (kunta) align=left Karstula (kunta) align=left Kivijärvi (kunta) align=left Kyyjärvi (kunta) align=left Pylkönmäki (kunta) align=left Saarijärvi (kaupunki) == Historia == Seutukunta lakkautettiin vuonna 2004 Viitasaaren seutukunnan kanssa ja niiden alueista muodostettiin uusi Saarijärven- Viitasaaren seutukunta. Luokka:Keski-Suomen maakunnan seutukunnat Luokka:Suomen entiset seutukunnat
Viitasaaren seutukunta

Viitasaaren seutukunta oli Keski-Suomessa sijainnut Suomen seutukunta. Siihen kuuluivat seuraavat kunnat: == Kunnat == Vaakuna Kunta align=left Pihtipudas (kunta) align=left Kinnula (kunta) align=left Viitasaari (kaupunki) == Historia == 1\. tammikuuta 1996 Viitasaari muuttui kaupungiksi. Seutukunta lakkautettiin vuonna 2004 yhdessä Saarijärven seutukunnan kanssa ja niiden alueista muodostettiin uusi Saarijärven–Viitasaaren seutukunta. Luokka:Keski- Suomen maakunnan seutukunnat Luokka:Suomen entiset seutukunnat
Kärkikuntien seutukunta

Kärkikuntien seutukunta oli Etelä-Karjalassa sijainnut Suomen seutukunta. Siihen kuuluivat seuraavat kunnat: == Kunnat == Vaakuna Kunta align=left Parikkala (kunta) align=left Saari (kunta) align=left Uukuniemi (kunta) Nämä kunnat yhdistyivät uudeksi Parikkalan kunnaksi vuonna 2005, jolloin Kärkikuntien seutukunta lakkautettiin ja Parikkala siirtyi Imatran seutukuntaan. Luokka:Suomen entiset seutukunnat Luokka:Etelä-Karjalan maakunnan seutukunnat
Mantovan maakunta

Mantovan maakunta () on maakunta Lombardian hallintoalueella Pohjois- Italiassa. Mantovan maakunnan pinta-ala on 2 341 km2 ja asukasluku hieman yli 400 000\. Maakunta muodostuu 69 kunnasta, Lombardian kunnat ja sen pääkaupunki on Mantova. ==Suurimmat kaupungit== Mantovan maakunnan väekkäimmät kaupungit ovat (31.12.2015): *Mantova – 48 671 asukasta *Castiglione delle Stiviere – 23 212 asukasta *Suzzara – 21 161 asukasta *Viadana – 19 926 asukasta. == Lähteet == == Aiheesta muualla == *Virallinen sivusto *
Synnytyskipu

Synnytyskipu kuuluu synnytykseen. Se aiheutuu kohdun supistuksista, jotka synnytyksen edetessä tihentyvät, sekä lantion ja ulkosynnyttimien venytyksestä sikiön pään painuessa alemmas. Synnytyskivun voimakkuus on yksilöllistä, ja siihen vaikuttavat mm. sikiön koko ja asento, supistusten voimakkuus, kipukynnys, aiemmat synnytyskokemukset ja odotukset. Pelko ja epätietoisuus saattavat vaikeuttaa kipukokemusta. Synnytyksen hoitoon kuuluu synnytyskivun hallinta. Kivun lievitykseen on olemassa useita tehokkaita menetelmiä, joihin on hyödyllistä alustavasti paneutua jo ennen synnytystä. == Fysiologista varhaishistoriaa == Synnyttämisen yhteydessä tuntuva kipu on ihmisillä oletettavasti suurempi kuin useimmilla muilla nisäkkäillä. Syyksi on tarjottu noin viisi miljoonaa vuotta sitten tapahtunutta esi-ihmisen siirtymistä neljällä raajalla liikkumisesta kävelyyn kahdella jalalla: yläkropan kannatteleminen edellytti lantion seudun lihasten ja luuston kehittymistä aikaisempaa voimakkaammiksi, mikä vei tilaa synnytyskanavalta ja johti siten kivuliaampiin synnytyksiin.Bill Bryson: Lyhyt historia lähes kaikesta. WSOY, 2003. ISBN: 978-951-0-30972-8 == Lähteet == == Aiheesta muualla == * Synnytys ja kipu * Synnytyskivun hoito - anestesialääkärin opas synnyttäjälle * Synnytyspelko Luokka:Raskaus ja synnytys Luokka:Kipu
Outokummun seutukunta

Outokummun seutukunta oli Pohjois-Karjalassa sijainnut Suomen seutukunta. Siihen kuuluivat seuraavat kunnat: * Outokumpu (kaupunki) * Polvijärvi (kunta) Seutukunta lakkautettiin vuonna 2005 ja Outokumpu ja Polvijärvi siirtyivät Joensuun seutukuntaan. Luokka:Pohjois-Karjalan maakunnan seutukunnat Luokka:Suomen entiset seutukunnat
Ilomantsin seutukunta

Ilomantsin seutukunta oli Pohjois-Karjalassa sijainnut Suomen seutukunta. Siihen kuuluivat seuraavat kunnat: * Ilomantsi (kunta) * Tuupovaara (kunta) Seutukunta lakkautettiin vuonna 2005, koska Tuupovaaran kunta lakkautettiin ja liitettiin Joensuuhun. Täten Ilomantsi olisi ollut seutukunnan ainoa kunta. Ilomantsikin siirtyi Joensuun seutukuntaan. Luokka:Pohjois-Karjalan maakunnan seutukunnat Luokka:Suomen entiset seutukunnat
Comon maakunta

Comon maakunta () on maakunta Lombardian hallintoalueella Pohjois-Italiassa. Comon maakunnan pinta-ala on 1 279 km2 ja asukasluku noin 600 000\. Maakunta muodostuu 151 kunnasta,www.tuttitalia.it ja sen pääkaupunki on Como. Comon maakunta rajoittuu pohjoisessa Sveitsiin. == Suurimmat kaupungit == Comon maakunnan suurimmat kaupungit ovat (31.12.2015): * Como – 84 495 asukasta * Cantù – 39 930 asukasta * Mariano Comense – 24 484 asukasta. == Lähteet == == Aiheesta muualla == * Virallinen sivusto *
Nespithe

Nespithe on suomalaisen death metal -yhtye Demilichin ainoa studioalbumi. Alkuperäinen versio on Pavement Recordsin julkaisema. Vuonna 2003 albumin julkaisi uudelleen Century Media. Albumista julkaistiin vuonna 2009 rajoitettu vinyylipainos. ==Kappaleet== # # # # # # # # # # # ;Uudelleenjulkaisun bonuskappaleet # * # # # == Kokoonpano == * Antti Boman – laulu, kitara * Aki Hytönen – kitara * Ville Koistinen – basso * Mikko Virnes – rummut == Aiheesta muualla == * * Luokka:Vuoden 1993 esikoisalbumit Luokka:Demilichin albumit
M/S Amadea

M/S Amadea () on Amadea Shipping Co. Ltd:n omistama risteilyalus. Alus on rakennettu Mitsubishin telakalla Nagasakissa, Japanissa vuonna 1991. Laivan matkustajakapasiteetti on 584 ja kaikille matkustajille on varattu hyttipaikka. Amadea on rekisteröity Bahaman lipun alle ja sen kotisatama on Nassau. Nykyisin aluksella liikennöi saksalainen Phoenix Reisen. == Käyttöhistoria == 6\. huhtikuuta 1991 alus laskettiin vesille ja joulukuussa se luovutettiin Nippon Yusen Kaishan omistukseen, joka rekisteröi aluksen Japanin lipun alle nimellä Asuka. Kotisatamaksi tuli Tokio. 24. joulukuuta alus lähti neitsytmatkalleen Jokohamasta kohti Taiwania. Neitsytmatkan jälkeen alus aloitti risteilyt itäiseen Aasiaan ja Australiaan. 27\. helmikuuta 2006 alus sai nimen Amadea ja 3. huhtikuuta se rekisteröitiin Amadea Shipping Co. Ltd:n omistukseen ja Bahaman lipun alle. Kotisatamaksi tuli Nassau. Tämän jälkeen alus aikarahdattiin eli vuokrattiin saksalaisen Phoenix Reisenin liikenteeseen. Keväisin alus Amadea saapuu risteilemään pohjoisille vesille ja talvisin se on maailmanympärimatkalla. == Lähteet == == Aiheesta muualla == *Fakta om Fartyg – M/S Asuka *Aluksesta Phoenix Reisenin sivuilla *Pohjolan Sanomat: Kesän ensimmäinen suuri risteilyalus kävi Kemissä Amadea
Barbro Martinsson

Barbro Martinsson (s. 16. elokuuta 1935) on ruotsalainen maastohiihtäjä. Martinsson saavutti hopeaa 3 x 5 kilometrin matkalla sekä vuoden 1964 olympialaisissa että vuoden 1968 olympialaisissa. Vuoden 1968 olympialaisissa Martinsson sijoittui neljänneksi sekä 5 kilometrin että 10 kilometrin kilpailussa. Hiihdon MM-kisoissa hän sai kaksi mitalia, hopeaa vuonna 1962 ja pronssia vuonna 1966, molemmat mitalit 3 x 5 kilometrin matkalla. Molemmissa MM-kisoissa hän sijoittui 10 kilometrillä kuudenneksi. == Lähteet == == Aiheesta muualla == * Barbro Martinsson FIS:n tietokannassa Luokka:Ruotsalaiset maastohiihtäjät Luokka:Ruotsalaiset olympiamitalistit Luokka:Vuonna 1935 syntyneet Luokka:Elävät henkilöt
Itä-Pirkanmaan seutukunta

Itä-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Juupajoki, Längelmäki ja Orivesi. Seutukunta lakkautettiin vuonna 2001 yhdessä Koillis-Pirkanmaan ja Pohjois-Pirkanmaan seutukuntien kanssa ja niiden alueista muodostettiin uusi Ylä-Pirkanmaan seutukunta. Längelmäki lakkautettiin vuonna 2007, ja sen alueet liitettiin Oriveteen ja Jämsään. == Kunnat == Vaakuna Kunta align=left Juupajoki (kunta) align=left Längelmäki (kunta) align=left Orivesi (kaupunki) Luokka:Pirkanmaan maakunnan seutukunnat Luokka:Suomen entiset seutukunnat
Brescian maakunta

Brescian maakunta () on maakunta Lombardian alueella Pohjois-Italiassa. Brescian maakunnan pinta-ala on 4 786 km2 ja asukasluku vajaat 1,3 miljoonaa. Maakunta muodostuu 205 kunnasta,www.tuttitalia.it ja sen pääkaupunki on Brescia. == Suurimmat kaupungit == Brescian maakunnan suurimmat kaupungit ovat (31.12.2015): * Brescia – 196 480 asukasta * Desenzano del Garda – 28 650 asukasta * Montichiari – 25 198 asukasta * Lumezzane – 22 644 asukasta * Palazzolo sull’Oglio – 20 134 asukasta. == Lähteet == == Aiheesta muualla == * Virallinen sivusto *
Koillis-Pirkanmaan seutukunta

Koillis-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Mänttä, Kuorevesi ja Vilppula.Seutukunta lakkautettiin yhdessä Itä-Pirkanmaan ja Pohjois-Pirkanmaan seutukuntien kanssa vuonna 2001 ja niiden alueista muodostettiin uusi Ylä-Pirkanmaan seutukunta. Kuorevesi lakkautettiin samalla, ja se liitettiin Jämsään, joka sijaitsee Keski-Suomessa Jämsän seutukunnassa. == Kunnat == Vaakuna Kunta align=left Mänttä (kaupunki) align=left Kuorevesi (kunta) align=left Vilppula (kunta) Luokka:Pirkanmaan maakunnan seutukunnat Luokka:Suomen entiset seutukunnat
Pohjois-Pirkanmaan seutukunta

Pohjois-Pirkanmaan seutukunta oli Pirkanmaalla sijainnut Suomen seutukunta. Siihen kuuluivat Kuru, Ruovesi ja Virrat. Seutukunta lakkautettiin vuonna 2001 yhdessä Itä-Pirkanmaan ja Koillis-Pirkanmaan seutukuntien kanssa ja niiden alueista muodostettiin uusi Ylä-Pirkanmaan seutukunta. == Kunnat == Vaakuna Kunta align=left Kuru (kunta) align=left Ruovesi (kunta) align=left Virrat (kaupunki) Luokka:Pirkanmaan maakunnan seutukunnat Luokka:Suomen entiset seutukunnat
Radeon 8000 -sarja

Radeon R200 on ATI Technologiesin toisen sukupolven Radeon-näytönohjainpiiri. R200 oli suunniteltu tukemaan Microsoftin DirectX 8.0 ja OpenGL 1.3 -rajapintoja. Ensimmäinen piiriin perustuva näytönohjain oli Radeon 8500, ja se tuotiin markkinoille lokakuussa 2001. Alkuvuonna 2002 tuli markkinoille Radeon 8500 LE (jonka nimi muutettiin myöhemmin Radeon 9100 -malliksi). Kun 8500 oli "täysi näytönohjain", sen LE-version coren ja muistin kellotaajuudet olivat alhaisemmat. == Arkkitehtuuria == Radeon 8500:ssa on 4 pikseliliukuhihnaa, jotka sisälsivät pikselivarjostinsuodattimen sekä kaksi tekstuuriyksikköä. Pikselivarjostin kykeni ajamaan Microsoftin pikselivarjosinmäärittely versio 1.4n mukaista koodia, eli se oli kehittyneempi kuin kilpailevien Nvidian piirin vain versioon 1.3 kykenevä suodatin. Oleellinen ero näiden välillä oli se, että R200n kehittyneempi pikselivarjostin kykeni kierrättämään saman datan kolme kertaa piirin läpi, mikä mahdollisti esimerkiksi tekstuurihaut siten että toisen tekstuurin osoite saatiin ensimmäisen tekstuurin sisältämästä datasta. Lisäksi piirillä oli kaksi verteksivarjostinsuoritinta, sekä yksikkö joka kykeni pilkkomaan kolmioita pienemmiksi kolmioiksi ja täten pyöristämään liian vähäisen kolmiomäärän takia liian kulmikkaita muotoja. Tätä ominaisuutta ei kuitenkaan kovin moni peli käyttänyt. Piiri ei tukenut monisamplaus-reunanpehmennystä minkä takia sen suorituskyky reunanpehmennys päällä oli selvästi huonompi kuin kilpailevilla Nvidian piireillä. ==Halpamallit== Samalla kun seuraavan sukupolven Radeon R300-piiriin perustuva Radeon 9700 tuli markkinoille, ATI julkaisi R200:sta kehitettyyn RV250:een perustuvan Radeon 9000 -näytönohjaimen, joka korvasi halpamallina edellisen sukupolven Radeon 7500:n (R100). Tästä versiosta puuttuu toinen tekstuuriyksikkö sekä toinen verteksivarjostin. Myöhemmin 9000 päivitettiin Radeon 9200 -malliksi (piirisarja rv280), jonka ainoa ero on AGP 8× tuki. Tästä on vielä olemassa halvempi Radeon 9200SE -malli, jossa on vain 64-bittinen muistiväylä ja 200 MHz:n kellotaajuus (vs. 250 MHz) Luokka:Näytönohjaimet Luokka:ATI Technologies
Attack!!

Attack!! on ruotsalaisen kitaristin, Yngwie J. Malmsteenin, vuonna 2002 julkaistu levy. ==Kappaleet== # # # # # # # # # # # # # # Bonuskappaleet # * # ==Kokoonpano== * Yngwie J. Malmsteen – soolo- ja taustakitara, akustinen kitara, basso, nauhaton basso, sitar, sello, koskettimet ja taustalaulu * Doogie White – laulu * Derek Sherinian – koskettimet * Patrick Johansson – rummut == Lähteet == == Aiheesta muualla == * * Luokka:Yngwie Malmsteenin albumit Luokka:Vuoden 2002 albumit
Olli Simell

Olli Simell (s. 5. tammikuuta 1945 Jyväskylä) on suomalainen professori. Hän on toiminut vuodesta 1987 lähtien Turun yliopiston lastentautiopin professorina ja Turun yliopistollisen keskussairaalan ylilääkärinä. Vuosina 2009–2014 hän toimi Mannerheimin Lastensuojeluliiton puheenjohtajana. Simell valmistui Helsingin yliopistosta lääketieteen lisensiaatiksi vuonna 1968, lääketieteen ja kirurgian tohtoriksi 1975 ja erikoislääkäriksi 1977. Vuonna 2012 ruotsalainen Barndiabetesfonden myönsi hänelle 250 000 kruunun suuruisen Johnny Ludvigsson -palkinnon diabetestutkimustyöstä. == Lähteet == Luokka:Turun yliopiston professorit Luokka:Suomalaiset lääkärit Luokka:Vuonna 1945 syntyneet Luokka:Elävät henkilöt Luokka:Mannerheimin Lastensuojeluliitto Luokka:Suomalaiset professorit
Lohjankylä

Lohjankylä on historiallinen kylä Lohjalla, alun perin Kiviniemen kylä. Se sijaitsi suurin piirtein nykyisen Lohjan keskustan eli Anttilan ja Ahtsalmen kaupunginosien kohdalla. Vuodesta 1911 vuoteen 1925 Lohjankylä oli taajaväkinen yhdyskunta nimellä Lohjannummi - Lojobacken. Kylä yhdessä Pappilan, Moision ja Ojamon kylien kanssa erotettiin Lohjan kunnasta ja ne muodostivat Lohjan kauppalan 1926. Lohjan kylässä toimi myös Lohjan reservikomppania.[Torsti Salonen 2001:Lohjannummen kartta, Lohjan museo, ==Aikaisemmat vaiheet== Lohjalle perustettiin 1659 suomenkielisen maaseudun ensimmäinen koulu. Vuodesta 1914 aina 1930-luvun lopulle kylässä toimi Suomen ensimmäinen kouluparantola. Kansakoulun lehti 1914, sivut 425-432, Armas Ruotsalainen, ==Populaarikulttuurissa== Eeva Joenpelto on kuvannut Lohja- sarjassa Lohjan kehittyvää kylää kirjoissaan Vetää kaikista ovista, Sataa suolaista vettä sekä Eteisiin ja kynnyksille. Elore 2/2004:Piika, taivaallintu ja agitaattoriakka, Tiina Mahlamäki, ==Lähteet== Luokka:Lohjan historia Luokka:Lohjan kylät
Meningoseele

Meningoseele (lat. meningocele) eli selkärankahalkio on spina bifida -tyyppisiin selkäytimen kehitysvammoihin kuuluva vamma. Meningoseelestä on kyse silloin, kun epätäydellisesti sulkeutuneesta neuraaliputkesta pursuaa osittain ulos aivo-selkäydinnestettä ja selkäydinkanavan suojakalvoja. Vamma aiheuttaa lapsen selkään pienen kohjun, mutta koska selkäydin ja hermot eivät pursua kohjuun, hermot eivät vaurioidu ja siten meningoseele-henkilöille ei aiheudu spina bifidasta kovin vaikeita oireita. Meningoseele on spina bifida -tyypin sulkeutumishäiriöistä harvinaisin. Se eroaa yleisemmästä meningomyeloseelestä siten, että meningomyeloseelessä selkäydin ja hermot ovat vaurioituneet niiden pullistuttua aivo-selkäydinnestettä sisältävään kohjuun. == Lähteet == Luokka:Synnynnäiset epämuodostumat Luokka:Vammaisuus
Takaraivohalkio

Takaraivohalkio eli inienkefalia on hyvin harvinainen hermostoputken vaurio, johon kuuluvat pään taipuminen taaksepäin ja vakava selkärangan vaurio. Vammainen lapsi on yleensä lyhyt, ja hänellä on suhteettoman suuri pää. Diagnoosi voidaan tehdä heti syntymän jälkeen, koska pää on niin pahasti kääntynyt taaksepäin, että kasvot suuntautuvat ylöspäin. Kasvojen iho on suoraan kiinni rinnan ihossa, ja päänahka on suoraan kiinni selän ihossa. Kaula tavallisesti puuttuu kokonaan. Takaraivohalkioon liittyy yleensä myös muita epämuodostumia, kuten aivottomuus, aivotyrä (jossa osa kallon sisällöstä pullistuu ulos), hydrokefalia, kyklopia, alaleuan puuttuminen, huuli- ja suulakihalkio, verisuonisairauksia, palleatyrä ja ruoansulatuskanavan epämuodostumia. Vamma on yleisempi tytöillä. ==Ennuste== Vammaisena syntyneen ennuste on erittäin huono. Vastasyntynyt elää enintään muutaman tunnin. Sikiön ruumiin vääristyminen voi olla vaaraksi myös äidille. ==Aiheesta muualla== * TheFetus.Net Luokka:Synnynnäiset epämuodostumat
Max Phipps

Maxwell John ”Max” Phipps (18. marraskuuta 1939 Parkes, Uusi Etelä-Wales, Australia – 6. elokuuta 2000 Sydney) oli australialainen näyttelijä. Hänen tunnetuin elokuvaroolinsa oli vuoden 1980 elokuvassa Kapinalliset, jonka pääosasta hän sai AFI-palkintoehdokkuuden. Phipps esiintyi myös muun muassa elokuvissa Mad Max 2 – asfalttisoturi ja Nooan arkki. Hän kuoli syöpään 60-vuotiaana. == Aiheesta muualla == * Luokka:Australialaiset näyttelijät Luokka:Vuonna 1939 syntyneet Luokka:Vuonna 2000 kuolleet
Jimmy Barnatán

Jaime ”Jimmy” Barnatán Pereda (s. 2. heinäkuuta 1981 Madrid, Espanja) on espanjalainen näyttelijä. Barnatán esiintyi 11-vuotiaana Los miserables -musikaalissa Madridin Nuevo Apolo -teatterissa.Muneco diabólico El Mundo. Viitattu 24.6.2008. Ensiesiintymisensä televisiossa hän teki sketsiohjelmassa El peor programa de la semana (1994) ja valkokankaalla Álex de la Iglesian elokuvassa El día de la bestia (1995). Sittemmin hän on esiintynyt useissa espanjalaiselokuvissa, kuten Santiago Seguran Goya-palkitussa elokuvassa Torrente – lain tyhmä käsi (1998). Suurempi rooli hänellä on ollut elokuvissa El robo más grande jamás contado (2002), Pobre joventud (2006), No digas nada (2007) ja Eskalofrío (2008). Barnatán vieraili suosituissa televisiosarjoissa El comisario ja Al salir de clase ennen useampivuotista roolia Serranon perheessä, jossa hän näytteli Marcosin ja Raúlin ystävää Chukya. Hän on myös ohjannut muutamia lyhytelokuvia sekä jalkapalloseura Racing de Santanderista kertovan dokumentin.Jimmy Barnatán Gosua Management. Viitattu 24.6.2008. Televisio- ja elokuvatyönsä lisäksi Barnatán on kirjoittanut romaanin Atlas (2006) ja artikkeleja muun muassa Letra Internacional -lehteen.Ficha de producto Trama editorial. Viitattu 24.6.2008. Hän kirjoittaa myös kolumneja El Mundon verkkosivustolle.Haciendo amigos El Mundo. Viitattu 24.6.2008.A toda noche El Mundo. Viitattu 24.6.2008. Vapaa-ajallaan Barnatán laulaa omassa blues-yhtyeessään.Jimmy Barnatán retrata los lazos afectivos en la adolescencia El País. Viitattu 24.6.2008. Hänen vanhempansa Marcos Ricardo Barnatán ja Rosa Pereda ovat kirjailijoita. == Lähteet == == Aiheesta muualla == * Jimmy Barnatánin CV Gosua Managementin sivustolla * Luokka:Espanjalaiset näyttelijät
Roman Adamov

Roman Stanislavovitš Adamov (, s. 21. kesäkuuta 1982) on venäläinen jalkapalloilija, joka edustaa FK Rubin Kazania. 189-senttimetriä pitkä Adamov on pelipaikaltaan hyökkääjä. Adamov on urallaan edustanut Rubin Kazanin lisäksi FK Šah’tar Donetskia, FK Rostovia, FC Terek Groznya ja FK Moskovaa. Kaudella 2006/07 Adamov jakoi Roman Pavljutšenkon kanssa Venäjän jalkapalloliigan maalikuninkuuden. Adamov kuuluu myös Venäjän maajoukkueeseen ja pelaa Venäjän joukkueessa vuoden 2008 EM-turnauksessa. Luokka:Venäläiset jalkapalloilijat Luokka:Vuonna 1982 syntyneet Luokka:Elävät henkilöt
Marvin Harris

Marvin Harris (18. elokuuta 1927 – 25. lokakuuta 2001) oli yhdysvaltalainen antropologi. Hän valmistui filosofian tohtoriksi Columbian yliopistosta vuonna 1953. Hänet tunnetaan kulttuurimaterialismin julistajana. Kulttuurimaterialistisen näkemyksen mukaan ympäristö muovaa huomattavasti ihmisten kulttuuria, mm tapoja ja uskomuksia. Marvin Harris esittelee näkemyksiään muun muassa kirjassaan Kulttuurien synty (Cannibals and Kings). Harrisin ajatukset pohjautuivat muun muassa Karl Marxin ja Thomas Malthusin ideoihin. Harris toi esille vuonna 1968 ilmestyneessä kirjassaan The Rise of Anthropological Theory suurta suosiota saavuttaneita ajatuksia siitä, miten ekologiset tekijät muovaavat ympäristöä. Kirjassa esitetään näin ollen, miten Marxin teorian kaltaisesti alarakenne, ympäristö, muovaa ylärakennetta, kulttuuria. Marvin Harris arvosteli postmodernismia teoriaa viimeisessä kirjassaan Theories of Culture in Postmodern Times. == Lähteet == ==Aiheesta muualla== * Marvin Harris's Cultural Materialism * Cultural Materialism Luokka:Yhdysvaltalaiset antropologit Luokka:Vuonna 1927 syntyneet Luokka:Vuonna 2001 kuolleet
Mehmet Aurélio

Marco Aurélio Brito dos Prazeres eli Mehmet Aurélio (s. 15. joulukuuta 1977 Rio de Janeiro, Brasilia) on brasilialaissyntyinen turkkilainen jalkapalloilija ja jalkapallovalmentaja. Seuraurallaan hän pelasi Brasiliassa, Turkissa ja Espanjassa. Pelipaikaltaan Mehmet Aurélio oli puolustava keskikenttäpelaaja. == Ura == Mehmet Aurélio pelasi synnyinmaassaan Flamengossa ja Olariassa ennen kuin siirtyi Turkkiin ja Trabzonsporin joukkueeseen. Hän vietti seurassa kolme kautta kunnes siirtyi Fenerbahçeen. Trabzonsporissa Aurélio pelasi 64 liigaottelua ja teki 15 maalia. Turkissa pelatessaan Mehmet Aurélio haki maan kansalaisuutta ja sai sen vuonna 2006.http://www.transfermarkt.de/de/spieler/7421/mehmetaurelio/profil.html Samalla hän otti käyttöön turkkilaisen nimen Mehmet.http://www.fenerbahce.org/eng/detay.asp?ContentID=664 Kesällä 2008 julkistettiin Mehmet Aurélion siirto espanjalaiseen Real Betisin joukkueeseen. http://www.marca.com/edicion/marca/futbol/1a_division/betis/es/desarrollo/1141496.html Saatuaan Turkin kansalaisuuden Mehmet Aurélio on pelannut myös Turkin maajoukkueessa, ja ensimmäisen maalinsa maajoukkuepaidassa hän teki 12. syyskuuta 2007 ottelussa Unkaria vastaan. Hänet valittiin joukkueen kokoonpanoon vuoden 2008 EM-kilpailuihin, joissa hän pelasi kokonaan kaikki kolme alkulohko-ottelua ja välierän mutta oli kahdesta varoituksesta saamansa pelikiellon vuoksi poissa puolivälierästä. Hän pelasi kaikkiaan 37 maaottelua ja teki niissä kaksi maalia vuosina 2006–2011. == Lähteet == Mehmet Aurelio Mehmet Aurelio Mehmet Aurelio
Renat Janbajev

Renat Rudolfovitš Janbajev (, s. 7. huhtikuuta 1984) on venäläinen jalkapalloilija, joka edustaa Zenit Pietaria lainalla Lokomotiv Moskovasta. Tavallisesti hänen pelipaikkansa on vasempana laitapuolustajana. TsSKA:n kasvatti Janbajev siirtyi Lokomotiv Moskovaan kesken kauden kesällä 2007 Kuban Krasnodaristaista. Aikaisemmin hän on edustanut urallaan myös Anži Mahatškalaa ja Himkiä. Helmikuussa 2008 Janbajev nostettiin Venäjän maajoukkueeseen. Hänet valittiin myös Venäjän joukkueeseen vuoden 2008 EM-kisoihin. == Lähteet == *Renat Janbajev Transfermarkt-sivustolla *Renat Janbajev National Football Teams -sivustolla == Aiheesta muualla == *Profiili Lokomotiv Moskovan sivuilla Luokka:Venäläiset jalkapalloilijat Luokka:Vuonna 1984 syntyneet Luokka:Elävät henkilöt
Dion Frazer

Dion Frazer (s. 17. helmikuuta 1981 Belmopan) on belizeläinen jalkapalloilija, pelipaikaltaan hyökkääjä. Hänen nykyinen seuransa on Builders Hardware Bandits, jonka lisäksi hän on pelannut Hankook Verdesissä ja Kulture Yabrassa. Frazer on Belizen maajoukkueen kaikkien aikojen paras maalintekijä 16 maalillaan. Otteluita hän on pelannut 13. Luokka:Belizeläiset jalkapalloilijat Luokka:Vuonna 1981 syntyneet Luokka:Elävät henkilöt